proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA PADRÓN SERVICIO DE AXUDA A DOMICILIO AGOSTO 2020
ADMINISTRACIÓN LOCAL — Municipal — Lalín (Recadación, 05/10/2020)

Por Resolución da Concellería de Facenda de data 28 de setembro de 2020 aprobouse a liquidación correspondente ao Prezo público polo servizo de axuda no fogar de agosto de 2020 por importe de 9.706.91 € e un total de 94 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: O período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: Días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey Documento asinado electronicamente ao marxe
ORDENANZA REGULADORA DA TAXA POR SERVICIOS DE DISTRIBUCIÓN DE AUGA, GAS, ELECTRICIDADE E OUTROS ABASTECEMENTOS PÚBLICOS, INCLUÍDOS OS DEREITOS DE ENGANCHE DE LIÑAS DE COLOCACIÓN E UTILIZACIÓN DE CONTADORES E INSTALACIÓNS ANÁLOGAS
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 30/11/2020)

O Pleno da Corporación en sesión celebrada o día 28 de setembro de 2020 aprobou inicialmente a modificación parcial da Ordenanza reguladora da taxa por servicios de distribución de auga, gas, electricidade e outros abastecementos públicos, incluídos os dereitos de enganche de liñas de colocación e utilización de contadores e instalación análogas cando ditos servizos ou subministros son prestados por entidades locais aprobada polo Pleno o 28 de outubro de 1998. (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Vilanova de Arousa a 19 de novembro de 2020. O Alcalde. Kiara Carmen Regojo Sliman.
APROBACIÓN INICIAL ORZAMENTO XERAL PARA O EXERCICIO 2020
ADMINISTRACIÓN LOCAL — Municipal — Caldas de Reis (Presupostos e cadros de persoal, 18/03/2020)

Aprobado inicialmente en sesión ordinaria do Pleno deste Concello, de data 9 de marzo de 2020, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://caldasdereis.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. DOCUMENTO ASINADO ELECTRONICAMENTE
DH. A36.66627. JUAN CARLOS VEIGA CABALEIRO SOLICITA CONCESIÓN DUN CAUDAL DE AUGA, NO LUGAR DE PONTILLÓN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/03/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en arqueta aros formigón Ø 1,2 m, 7 m prof. e bombéase para enchido da piscina existente na parcela e rega desta e da parcela adxacente, 2488010NG3828N0001PD. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
EXPROPIACIÓN FORZOSA PARA A REALIZACIÓN DAS OBRAS "ACONDICIONAMENTO DUNHA ZONA VERDE"
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 18/08/2020)

Iniciado expediente de expropiación forzosa polo Pleno en sesión ordinaria de 30/07/2020 para a ocupación dos bens e dereitos necesarios para a realización das obras de “Acondicionamento dunha zona verde”, cuxo Proxecto Técnico foi aprobado definitivamente por Xunta de Goberno de 26/06/2020, faise pública a relación de propietarios e bens afectados, para que dentro do prazo de quince días, contados a partir do seguinte á inserción deste anuncio no Boletín Oficial da Provincia, poidan os interesados formular alegacións, achegando cantos datos permitan a rectificación dos posibles erros na mencionada relación. Así mesmo, estará a disposición dos interesados na sede electrónica deste Concello [http://pontecaldelas.sedelectronica.es]. Aos sós efectos da emenda de erros na descrición material e legal dos bens, calquera persoa natural ou xurídica poderá comparecer para alegar e ofrecer cantos antecedentes ou referencias sirvan de fundamento para as rectificacións que procedan. O expediente estará a disposición dos interesados no Concello de Ponte Caldelas. Juana Azorit Llopiz y Elena Begoña Yasira Pucheta Robins 368 m² (Afección parcial) Ataulfo Agulles Hernandez Cano 201 m² (Afección parcial) Jayne Liceranzu Puigvendrello e e Alina Orio De la Roza 200 m² (Afección parcial) Julio Orlando Rimoldi Chevrier 223 m² (Afección parcial) O alcalde, Andrés Díaz Sobral
DH W36.71579. DANIEL NALGO GONZÁLEZ, SOLICITA OBRAS PARA VIVENDA UNIFAMILIAR E PECHE EN POUSADA, SANTO ADRÁN DE COBRES, CONCELLO DE VILABOA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/08/2020)

As obras solicitadas consisten na construción de vivenda unifamiliar de dúas plantas e soto cun total de 410,05 m2 de superficie total construída, muros de contención de pedra e peche de 50 m de lonxitude e 1,20 m de altura, e urbanización da parcela de referencia catastral 36058A071007260000LG, en zona de policía e a unha distancia de 93 m do leito dun regato innominado, no lugar Pousada, parroquia de San Adrián de Cobres, concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
SEGUNDA CONVOCATORIA XUNTA XERAL
SECCIÓN NON OFICIAL —  — Comunidade de Regadores de Framil, Valiña e Serantes (Outros documentos, notificacións e informacións públicas, 28/01/2020)

Adolfo Delfín González Chantada, NIF XXXXXXXXX, veciño de Baión – Vilanova de Arousa, con enderezo en Serantes nº 33B–Baión, actuando como Presidente da Comunidade de Regadores de Framil, Valiña e Serantes, convoca os comuneiros da comunidade de regadores, a Xunta Xeral a celebrar o vindeiro día 15 de febreiro de 2020, as 09:30 e 10:00 horas en 1ª e 2ª convocatoria respectivamente, no enderezo do convocante en Lg. Serantes nº 33B, parroquia de Baión, co seguinte orde do día: 1º Aprobación, se procede, das ordenanzas polo que a de rexerse a comunidade.2º Rogos e preguntas. Vilanova, 21 de xaneiro de 2020. Eva Paula Sophie Espejo Pontiel
APROBACIÓN INICIAL DA MODIFICACIÓN DA TAXA POR OCUPACIÓN DE DOMINIO PÚBLICO (TERRAZAS)
ADMINISTRACIÓN LOCAL — Municipal — Ponteareas (Ordenanzas e Regulamentos, 24/07/2020)

Aprobada inicialmente a modificación da ordenanza municipal reguladora da taxa por ocupación de terreos de dominio público local con mesas, cadeiras, tribunais, taboados e outros elementos análogos, por acordo do Pleno de data 16 de xuño de 2020, de conformidade co artigo artigo 17 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, exponse á información pública, polo prazo de trinta días, contados a partires do día seguinte ao da publicación deste anuncio no Boletín Oficial da Provincia. Durante o devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://ponteareas.sedelectronica. gal]. No caso de non presentarse reclamacións contra o mesmo, entenderase definitivamente aprobado a acordo. O alcalde, Xosé Represas Giráldez
CONVOCATORIA PLENO EXTRAORDINARIO DE 15 DE DECEMBRO DE 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/12/2020)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás doce horas (12,00) do día 15 de decembro de 2020 (martes), para tratar da seguinte 1. Aprobación das Bases Reguladoras e Convocatoria do Plan Provincial de Obras e Servizos (Plan Concellos) 2021.2. Aprobación do Convenio de colaboración entre a Deputación Provincial de Pontevedra e o Concello de Pontevedra para a execución do novo vial de interconexión entre a Rúa Rosalía de Castro (antiga estrada a Marín) e Avenida de Marín en Mollabao: Acceso Oeste a Pontevedra. (Documento asinado electrónicamente á marxe)
APROBACIÓN DEFINITIVA EXPEDIENTE DE CRÉDITO EXTRAORDINARIO Nº 4/2020- MODIFICACIÓN DE CRÉDITOS Nº 17/2020
ADMINISTRACIÓN LOCAL — Municipal — Tui (Presupostos e cadros de persoal, 01/07/2020)

Transcorrido o prazo de 8 días marcado no artigo 177.6 do RDL 2/2004, do 05.03 do Texto Refundido da Lei Reguladora das Facendas Locais, sen que se presentase ningunha reclamación ao Expediente de Crédito Extraordinario nº 4/2020–Modificación de Crédito 17/2020), aprobado polo Pleno o 28 de maio de 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Documento asinado dixitalmente á marxe.
APROBACIÓN INICIAL DO EXPEDIENTE DE CRÉDITO EXTRAORDINARIO Nº 8/2020 (MODIFICACIÓN DE CRÉDITOS 34/2020)
ADMINISTRACIÓN LOCAL — Municipal — Tui (Presupostos e cadros de persoal, 07/10/2020)

Aprobado inicialmente polo Pleno da corporación, en sesión ordinaria de data 24 de setembro de 2020, o Expediente de Crédito Extraordinario nº 8/2020 (Modificación de Créditos nº 34/2020), con cargo ao Remanente Líquido de Tesourería para gastos xerais, para financiar gastos de limpeza e desinfección de dependencias municipais polo covid e outras propostas, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe.
DH W36.67509. VIAQUA, GESTIÓN INTEGRAL DE AGUAS DE GALICIA SAU, SOLICITA AUTORIZACIÓN DE OBRAS PARA AMPLIACIÓN RED, EN CASTRO SENÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/01/2020)

As obras solicitadas consisten na ampliación da rede de abastecemento no lugar de Castro Senín, parroquia de Mourente (Pontevedra), mediante a instalación de 20,2 qm. de tubaxe. As obras cruzarán o rego da Condesa e tres regatos sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 04 de decembro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RELACIÓN DE PERSOAS QUE SUPERARON A FASE DE OPOSICIÓN PARA CUBRIR UNHA PRAZA DE AXUDANTE AGRÍCOLA, VACANTE NO CADRO DE PERSOAL FUNCIONARIO, OFERTA DE ESTABILIZACIÓN DE EMPREGO TEMPORAL DO ANO 2018 (CE2019S) E APERTURA DA FASE DE CONCURSO
ADMINISTRACIÓN LOCAL — Provincial — Deputación Provincial (Persoal, oposicións, 21/07/2020)

Relación de persoas aspirantes que superaron o segundo exercicio deste proceso selectivo: Pola acreditación do coñecemento da lingua galega, ambos aspirantes quedan exentos de realizar o exercicio obrigatorio e non eliminatorio sobre o coñecemento do idioma galego. Puntuacións totais da fase de oposición: Finalizada a fase de oposición, iniciase a fase de concurso, polo que as persoas aspirantes que a superan deberán seguir o procedemento descrito na base décimo oitava e décimo novena da convocatoria, cuxo contido se transcribe, en parte, a continuación, con respecto a forma e prazo de presentación dos méritos alegados. Neste sentido, a Base déc imo oitava da convocatoria, relativa á presentación da documentación correspondente á fase de concurso, dispón: E a base décimo novena Asinado dixitalmente ao marxe. O secretario do tribunal Manuel Millares Jácome
PROCEDEMENTO ORDE DE EXECUCIÓN (EXP.1031/2020) RELATIVO Á GESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 13/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1031/2020) Interesado: DESCONOCIDO Ref. Catastral: 36043A033022650000JL (Pol 33 – Parc 2265) Plazo: 15 días naturais Ponte Caldelas, 5 de Agosto de 2020. Alcalde-Presidente do Concello de Ponte Caldelas, Anne Patricia Reguillos Pegoraro
APROBACIÓN DEFINITIVA DO EXPEDIENTE DE CAMBIO DE FINALIDADE Nº 03/CF/2019 E DE MODIFICACIÓN DE CRÉDITO POR SUPLEMENTO CRÉDITO Nº 02/SC/2019
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 22/01/2020)

Aprobado inicialmente polo Pleno da Corporación, en sesión ordinaria celebrada o día 28 de novembro de 2019, o expediente nº 03/CF/2019 de cambio de finalidade do financiamento afectado procedente de diversas operacións de préstamo a longo prazo concertadas no exercicio 2017 e por importe de 133.818,28€ coa conseguinte modificación do Anexo de Investimentos; así como expediente de modificación de crédito por suplemento de crédito nº 02/SC/2019, por importe de 133.818,28€, financiado con baixas de créditos de gastos doutras aplicacións do orzamento vixente, para atender os gastos derivados dos seguintes expedientes de gasto: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por si só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Sinatura dixitalizada. O alcalde, Alberto Varela Paz
PREZO PÚBLICO POLA PARTICIPACIÓN EN CURSO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 10/08/2020)

A Xunta de Goberno Local en sesión extraordinaria en data 23 de xullo de 2020 acordou o establecemento do prezo público seguinte, dispoñendo a súa publicación no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais e no exercicio da potestade regulamentaria recoñecida ao Concello de Salvaterra de Miño, na súa calidade de Administración Pública Territorial, polos artigos 4, 49, 70.2 e concordantes da Lei 7/85, de 2 de abril reguladoras das Bases de Réxime Local, establecese os prezos públicos pola realización de cursos de verán organizados polo Concello de Salvaterra de Miño. A obriga de pagamento nace pola realización de actividades (curso de fotografía de produto) que ten a natureza de prezo público por ser unha prestación de servizos e realización de actividades obxecto da competencia e esta entidade e non concorrer nela ningunha das circunstancias especificadas na letra B do artigo 20.1 da Lei de Facendas Locais.1. Están obrigados ao pago dos prezos públicos regulados nesta ordenanza, aqueles que soliciten a inscrición nos cursos descritos na presente ordenanza.2. As cotas líquidas pola efectividade destos prezos púyblicos recaerán sobre as personas inscritas.3. O obrigado ao pagomento deberá: a) Formalizar cantas declaracións e comunicacións esíxanselles para cada prezo público. b) Facilitar a práctica de comprobacións e inspeccións, así como a entrega dos datos, antecedentes e xustificantes que lles sexan solicitados. A obrigación de pagar o prezo público regulador na presente ordenanza, nace no momento da inscrición ou matriculación na actividade que se vaia a realizar. A contía do prezo público regulado nesta ordenanza, será a que a continuación se relaciona: Os prezos establecidos inclúen IVE para aquelas actividades non exentas desta imposición.1. O prazo para presentación de solicitudes realizarase co que oportunamente indique Departamento correspondente do Concello. Os interesados en ser beneficiarios dos servizos mencionados presentarán a solicitude de inscrición nos modelos oficiais. Igualmente deberán comunicar calquera variación que se produza posteriormente.2. O importe do prezo público deberá ser ingresado na entidade bancaria que se determine para o efecto.3. En ningún caso procederase á devolución do importe ingresado, salvo que non se preste o servizo por causa imputable á propia administración municipal ou por causa de forza maior imputable ós nenos (sempre que se atope debidamente acreditado). 4. A débeda poderá esixirse polo procedemento administrativo de apremio. O que se fai público para xeral coñecemento e efectos A Alcaldesa Asdo.: Marta VAlcarcel Gomez DOCUMENTO ASINADO ELECTRONICAMENTE Ó MARXE.
EXPOSICIÓN PÚBLICA DA CONTA XERAL DO EXERCICIO 2019
ADMINISTRACIÓN LOCAL — Municipal — Nigrán (Presupostos e cadros de persoal, 10/08/2020)

Informada pola Comisión Especial de Contas o día 4 de agosto de 2020 a Conta Xeral do Concello de Nigrán correspondente ao ano 2019, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de quince días e oito mais durante os que os interesados poderán presentar reclamacións, reparos ou observacións á Conta Xeral. Nigrán, 4 de agosto de 2020 O ALCALDE Juan Antonio González Pérez
PADRÓN DA TAXA DE AUGA CORRESPONDENTE AO 2º SEMESTRE 2019
ADMINISTRACIÓN LOCAL — Municipal — Ribadumia (Recadación, 16/06/2020)

Por decreto da Alcaldía – Presidencia de data 01 de xuño de 2020 aprobouse o padrón da taxa de auga correspondente ao segundo semestre do ano 2019 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao primeiro semestre do ano 2018 será o comprendido entre o 15 de xuño e o 20 de agosto de 2020, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de xullo de 2020 O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuínte, pola vía de constrinximento pola Consellería competente en materia de Facenda pola Xunta de Galicia.
CORRECCIÓN ERROS NO ACORDO DA XG NUM.13.2885 DE 15 DE MAIO DE 2020 SOBRE A CONCESIÓN DE SUBVENCIÓNS, EN RÉXIME DE CONCORRENCIA COMPETITIVA, PARA O FINANCIAMENTO DOS CUSTOS DE DOTACIÓN DE PERSOAL PARA A REALIZACIÓN DE TAREFAS DE INFORMACIÓN TURÍSTICA
ADMINISTRACIÓN LOCAL — Provincial — Deputación Provincial (Subvencións e axudas, 02/07/2020)

A Xunta de Goberno desta Deputación Provincial na súa sesión ordinaria do día 19 de xuño de 2020, adoptou, entre outros, o seguinte acordo: A Xunta de Goberno, en sesión ordinaria do 15 de maio de 2020 adoptou, entre outros, o acordo de concesión de subvencións, en réxime de concorrencia competitiva, para o financiamento dos custos de dotación de persoal para a realización de tarefas de información en oficinas de turismo adheridas á rede de oficinas de turismo Info Rías Baixas – 2020 (acordo núm.13.28885). Detectouse un erro de feito no referido ao orzamento da solicitude de subvención do Concello de Cangas. Fundamentación xurídica e técnica: Segundo dispón o artigo 109 da Lei 39/2015, de 1 de outubro, de Procedemento Administrativo Común das Administracións Públicas, tratándose dun erro material procede a súa rectificación. A competencia osténtaa a Xunta de Goberno, conforme ao establecido no artigo 35 da Lei 7/1985, de 2 de abril, reguladora das Bases do Réxime Local e no artigo 63 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coa base 16ª das de execución do orzamento da Deputación de Pontevedra para o ano 2020. En consecuencia, visto o que antecede e a normativa de pertinente aplicación, a Xunta de Goberno acorda por unanimidade corrixir o acordo da Xunta de Goberno núm.13.28885 de 15 de maio do 2020 sobre a concesión de subvencións, en réxime de concorrencia competitiva, para o financiamento dos custos de dotación de persoal para a realización de tarefas de información en oficinas de turismo adheridas á rede de oficinas de turismo Info Rías Baixas – 2020. O resto do acordo manterase inalterable. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.
APERTURA PERÍODO DE PROBA DE EXPEDIENTE DE INVESTIGACIÓN 1562/2019
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 09/06/2020)

Vista a providencia da alcaldía de data 12.11.2019 na que se solicitaba informe á Secretaría sobre a lexislación aplicable e o procedemento a seguir en relación co exercicio do expediente de investigación da titularidade da parcela 834 do polígono 15, por presentarse dúbidas, sobre a titularidade do ben con Ref. catastral 36012A015008340001XQ ao non atoparse inscrito no inventario de bens e co obxectivo de proceder a súa rectificación. Considerando os informes e estudios necesarios para determinar se concorren os presupostos para o exercicio da potestade. Visto o acordo do Pleno de data 28.11.2019 con corrección de erros no pleno de data 03.02.2020 polo que se iniciaba o expediente de investigación da titularidade da parcela sita en Corredoira con referencia catastral 36012A015008340001XQ. Finalizado o prazo para a presentación de alegacións ao expediente sen que se presentase ningunha reclamación. En cumprimento do artigo 51 do Regulamento de Bens das Entidades Locais aprobado por Real Decreto 1372/1986, de 13 de xuño: 3.- Outorgar un prazo de 30 días para que os interesados, poidan solicitar a realización das probas que estimen oportunas, sendo admisibles as seguintes: — Documentos públicos xudiciais, notariais ou administrativos outorgados con arranxo a Dereito. — Recoñecemento e ditame pericial. — Declaración de testemuñas.4.- Publicar no BOP, no taboleiro de anuncios do Concello, notificar aos posibles afectados, á Xunta de Galicia e á Administración Xeral do Estado.5.- Dar conta ao Pleno na seguinte sesión ordinaria que se celebre.” Cerdedo-Cotobade (asinado dixitalmente á marxe). O alcalde Jorge Cubela López
APROBACIÓN INICIAL EXPEDIENTE DE MODIFICACIÓN DE CRÉDITOS Nº 8/2020
ADMINISTRACIÓN LOCAL — Municipal — Dozón (Presupostos e cadros de persoal, 24/09/2020)

Aprobado inicialmente polo Pleno da Corporación en sesión extraordinaria celebrada o 21 de setembro de 2020, o expediente de modificación de créditos nº 8/2020, segundo na modalidade de suplemento de créditos por importe de 62.000,00 €, en cumprimento do que se dispón no artigo 169.1 por remisión do 177.2 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, a modificación de crédito considerarase definitivamente aprobada, se durante o citado prazo non se presentan reclamacións. En Dozón, na data da sinatura electrónica á marxe O Alcalde – Presidente Adolfo Campos Vázquez
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE ABRIL DE 2020
ADMINISTRACIÓN LOCAL — Provincial — Deputación Provincial (Subvencións e axudas, 19/05/2020)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de abril de 2020 que tramitou o Servizo de Cohesión Social e Xuventude da institución provincial. Asinado dixitalmente ao marxe O deputado delegado.—Carlos López Font.—O secretario, Carlos Cuadrado Romay.
BASES REGULADORAS DAS AXUDAS MUNICIPAIS PARA AUTÓNOMOS, MICROEMPRESAS E PEQUENAS EMPRESAS CON SEDE SOCIAL E FISCAL NO CONCELLO DE RIBADUMIA
ADMINISTRACIÓN LOCAL — Municipal — Ribadumia (Subvencións e axudas, 19/06/2020)

Téndose acordado polo Pleno Municipal, en sesión extraordinaria celebrada con data 28 de maio de 2020, a aprobación das “ Bases reguladoras das axudas municipais para autónomos, microempresas e pequenas empresas con sede social e fiscal no Concello de Ribadumia, que se atopen en difícil situación económica derivada da crise económica provocada pola pandemia do Covid-19”, exponse as mesmas ao público polo prazo de trinta días hábiles, contados a partir do seguinte a esta publicación, a fin de que os interesados podan examina-lo expediente e presentar as reclamacións que estimen oportunas. De non presentarse reclamación durante o período de exposición, entenderáse definitivamente adoptado o devandito acordo. Ribadumia, 3 de xuño de 2020 O Alcalde, Asdo.: David J. Castro Mougán
DELEGACIÓN DE COMPETENCIAS DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 17/09/2020)

Por Resolución da Alcaldía de data 8 de setembro de 2020, delégase na concelleira Dna. Silvia Díaz Iglesias a presidencia do acto de matrimonio civil que terá lugar o día 12 de setembro de 2020 ás 13:30 h no Casal de Ferreirós. Esta Resolución terá efectos a partir da súa sinatura, sen prexuízo da súa preceptiva publicación no Boletín Oficial da Provincia. O que se fai público en virtude co disposto no artigo artigo 44.2 do Real Decreto Lexislativo 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Asinado dixitalmente á marxe.
DELEGACIÓN TEMPORAL ÁREA DE IGUALDADE E NORMALIZACIÓN LINGÜÍSTICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/01/2020)

Por Resolución desta Alcaldía de data 18 de xullo de 2019 delegouse na concelleira, DªGLADYS ESTER CORCAN VECILLAS, a Área de IGUALDADE E NORMALIZACIÓN LINGÜÍSTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno os días 19 e 20 de decembro de 2019, procede avogar a dita delegación e encomendar a xestión da ÁREA DE IGUALDADE E NORMALIZACIÓN LINGÜÍSTICA durante o dito período, á concelleira-delegada da Área de Contratación, Patrimonio e Xestión Municipal, Dª PATRICIA RODRÍGUEZ CALVIÑO. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da ÁREA DE IGUALDADE E NORMALIZACIÓN LINGÜÍSTICA na concelleira, DªGLADYS ESTER CORCAN VECILLAS durante a súa ausencia os días 19 e 20 de decembro de 2019, recuperando novamente a súa vixencia a devandita Resolución ao día seguinte do período indicado. Segundo.— Delegar na concelleira-delegada da Área de Contratación, Patrimonio e Xestión Municipal, Dª WENDY PATRICIA EL AZIZA PUJADE MORETON, as competencias municipais en materia de IGUALDADE, E NORMALIZACIÓN LINGÜÍSTICA os días 19 e 20 de decembro de 2019, nos termos sinalados na Resolución de 18 de xuño de 2019. Terceiro.— A presente Resolución terá efectos os días 19 e 20 de decembro de 2019, sen prexuízo de posteriores modificacións. Cuarto.— Notificar a presente Resolución ás concelleiras afectadas e demais persoal interesado e dar conta dela mediante a Intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. CCA/rs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
FORMACIÓN BOLSA DE EMPREGO OPERARIO
ADMINISTRACIÓN LOCAL — Municipal — Meaño (Bolsas de emprego, 17/11/2020)

Aprobadas mediante Resolución da Alcaldía, de data 11 de novembro de 2020, as Bases de selección para a formación dunha bolsa de emprego para realizar con carácter temporal as funcións de operario como persoal laboral temporal do Concello de Meaño. Sistema de selección: Concurso-Oposición, segundo se establece nas bases reguladoras da convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde Carlos Vieitez Fernández Documento asinado e datado dixitalmente.
PADRÓN AUGA 1º TRIMESTRE 2020
ADMINISTRACIÓN LOCAL — Municipal — Illa de Arousa, A (Recadación, 25/05/2020)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e coeficiente de vertedura, correspondente ao 1º trimestre de 2020, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Palmeira, 26, en horario de 15:30 a 18:30 horas de luns a xoves, e de 13:00 a 15:00 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas de luns a xoves, e de 13:00 a 15:00 os venres, excepto festivos. Transcorrido o período voluntario de pago establecido, ata o 4 de setembro de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa. O alcalde Carlos Iglesias Cores
RECTIFICACIÓN DA RELACIÓN DEFINITIVA, DESIGNACIÓN DO TRIBUNAL E DATAS DA SÚA CONSTITUCIÓN E REALIZACIÓN DO PRIMEIRO EXERCICIO DO PROCESO DE SELECCIÓN DUN POSTO DE TÉCNICA/O DE TURISMO (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 08/07/2020)

EXPEDIENTE 2019056567 ASUNTO Rectificación da relación definitiva, designación do tribunal e datas da súa constitución e realización do primeiro exercicio do proceso de selección dun posto de Técnica/o de Turismo (CE2019O) TRÁMITE Rectificación O Deputado Delegado en materia de persoal, en virtude das competencias delegadas da Presidencia, dita a seguinte: Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o artigo 61.12 de Real Decreto 2568/86, de 28 de novembro, resolvo rectificar Relación definitiva, designación do tribunal e datas da súa constitución e realización do primeiro exercicio do proceso de selección dun posto de Técnica/o de Turismo (CE2019O), publicada no BOPPO nº118, con data 22 de xuño de 2020, no senso que: “3º. Constitución A constitución do tribunal terá lugar o día 3 de xullo de 2020, ás 09:00 horas no Pazo provincial, avda. Montero Ríos s/n, Pontevedra. O primeiro exercicio terá lugar o día 9 de xullo de 2020, ás 08:30 horas no Pazo provincial, avda. Montero Ríos s/n, Pontevedra.” “3º. Constitución A constitución do tribunal terá lugar o día 3 de xullo de 2020, ás 09:00 horas no Pazo provincial, avda. Montero Ríos s/n, Pontevedra. O primeiro exercicio terá lugar o día 9 de xullo de 2020, ás 08:30 horas no Palacete das Mendoza, Plaza de Santa María, s/n, Pontevedra” Asinada dixitalmente á marxe.
RECTIFICACIÓN DE ERRO NA RESOLUCIÓN DE ALCALDÍA NÚM.2019-0274 DE DATA 28.02.19 POLA QUE SE APROBA A OFERTA DE EMPREGO PÚBLICO DO ANO 2018
ADMINISTRACIÓN LOCAL — Municipal — Bueu (Outros documentos, notificacións e informacións públicas, 10/03/2020)

Expediente 144/2019 Código SIA 1428772 Procedemento Planificación e Ordenación de Persoal Asunto OFERTA EMPREGO PUBLICO 2018 Unidade Xestora Secretaría Documento Anuncio Trámite Publicación anuncio de acordo da Xunta de Goberno Local do 25.02.20 de rectificación de erro na resolución de alcaldía núm.2019-0274 de data 28.02.2019 pola que se aproba a oferta de emprego público do ano 2018 Na sesión da Xunta de Goberno Local celebrada o 25.02.20 tomouse o seguinte acordo: “A.3.1.-Proposta de alcaldía relativa á rectificación de erro na resolución de alcaldía núm.2019-0274 de data 28.02.2019 pola que se aproba a oferta de emprego público do ano 2018”, cuxa parte dispositiva literalmente di: “PRIMEIRO.—Rectificar o apartado segundo da resolución de alcaldía núm.2019-0274 de data 28.02.2019 sinalando o procedemento de selección das plazas incluidas na oferta de emprego público, no senso de que onde di: “…/.2. APROBAR A OFERTA DE EMPREGO PÚBLICO 2018 coa INCLUSIÓN de CATRO POLICÍAS LOCAIS como se indica: En todo caso das catro prazas incluidas na oferta de emprego público do Concello de Bueu en 2018, dúas quedan co ndicionadas a que se atopen vacantes./.” Debe dicir: “2. APROBAR A OFERTA DE EMPREGO PÚBLICO 2018 coa INCLUSIÓN de CATRO POLICÍAS LOCAIS como se indica: En todo caso das catro prazas incluidas na oferta de emprego público do Concello de Bueu en 2018, dúas quedan condicionadas a que se atopen vacantes./.” SEGUNDO. Remitir o acordo rectificativo adoptado ó Ministerio de Administracións Públicas e proceder á publicación da oferta rectificada no Boletín Oficial da Provincia e no Taboleiro de Anuncios. TERCEIRO.—Dar conta desta Resolución ó Pleno da Corporación Municipal na primeira sesión que se celebre.” DOCUMENTO ASINADO ELECTRONICAMENTE Á MARXE
CORRECCIÓN DE ERROS DAS BASES E CONVOCATORIA PARA CONSTITUCIÓN DUNHA BOLSA DE EMPREGO TEMPORAL, MEDIANTE A CREACIÓN DE LISTAS DE AGARDA PARA DIFERENTES POSTOS DE TRABALLO
ADMINISTRACIÓN LOCAL — Municipal — Grove, O (Persoal, oposicións, 05/02/2020)

A Xunta de Goberno Local en sesión de data 20 de xaneiro de 2020 adoptou o seguinte acordo: Detectado erro material de transcrición na redacción das bases e convocatoria para a constitución dunha bolsa de emprego temporal no Concello do Grove mediante a creación de listas de agarda para diferentes postos de traballo en particular: operario de augas, operario xardineiro e operario-condutor respecto ao grupo do posto, onde se di Grupo C1 ou equivalente para o persoal laboral, debe dicir Grupo C2, a Xunta de Goberno Local en sesión de data 20 de xaneiro de 2020 acordou: Corrixir os seguintes erros na redacción das bases e convocatoria para a constitución dunha bolsa de emprego temporal no Concello do Grove mediante a creación de listas de agarda para diferentes postos de traballo, e proceder á súa publicación no Boletín Oficial da Provincia de Pontevedra e no taboleiro de anuncios (Sede Electrónica e casa do concello) e páxina web do Concello para que a corrección de dito erro sexa de xeral coñecemento: 1.-Operario de augas Grupo C1/ou equivalente para o persoal laboral Grupo C2/ou equivalente para o persoal laboral 1.-Operario xardineiro (…) Grupo C1/ou equivalente para o persoal laboral Grupo C2/ou equivalente para o persoal laboral 1.-Operario condutor Grupo C1/ou equivalente para o persoal laboral Grupo C2/ou equivalente para o persoal laboral Documento asinado dixitalmente. O alcalde José Antonio Cacabelos Rico
DH. W36.73223 OSCAR CARIDE TOMBILLA, SOLICITUDE DE AUTORIZACIÓN DE CONSTRUCIÓN DE RESTAURANTE NA RÚA POUQUENA, SABARÍS, CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/11/2020)

As obras solicitadas consisten na construción de edificación destinada para restaurante de 312,30 m2 de superficie total construída con cimentación e estrutura de formigón armado, cuberta inclinada con panel sandwich, urbanización exterior e peche da parcela na fronte da estrada con muro de formigón e cancela de 1,50 m de altura, en parcela de referencia catastral 4724006NG1642S0001EI, fóra da zona de policía do río Groba pero afectado polas liñas de asolagamento para T=10, 100 e 50 anos, no camiño da Pouquena, parroquia de Sabarís, concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)